കന്നേറ്റി കായൽ

കൊല്ലം ജില്ലയിലെ കരുനാഗപ്പള്ളിയിലാണ് കന്നേറ്റികായൽ സ്ഥിതിചെയ്യുന്നത്. ഈ കായലിനെ ഫിഡർ കനാൽ വഴി ദേശീയ ജലപാത 3-ഉമായി ബന്ധിപ്പിച്ചിട്ടുണ്ട്. എല്ലാവർഷവും ഓണക്കാലത്തെ ചതയം നാളിൽ കന്നേറ്റി കായലിൽ വച്ച്  ശ്രീ നാരായണ ട്രോഫി വള്ളംകളി നടക്കാറുണ്ട്. ഇതുകൂടാതെ ഇവിടെ അയ്യങ്കാളി ട്രോഫി വള്ളംകളിയും നടത്തിവരുന്നു. കേരളത്തിലെ ഒരു സാമൂഹ്യ പരിഷ്കർത്താവായിരുന്ന അയ്യങ്കാളി 1928-ൽ വടക്കുംതല സന്ദർശിച്ചപ്പോൾ അവിടുത്തെ മത്സ്യത്തൊഴിലാളികൾ ചേർന്ന് വട്ടക്കായലിൽ ഒരു വള്ളംകളി മത്സരം സംഘടിപ്പിച്ചിരുന്നു. ഈ സംഭവത്തിന്റെ ഓർമ്മയ്ക്കായാണ് എല്ലാവർഷവും അയ്യങ്കാളി ട്രോഫി വള്ളംകളി മത്സരം നടത്തുന്നത്. 2017-ൽ 78-ആമത് ശ്രീനാരായണാ ട്രോഫി വള്ളംകളിയും 4-ആമത് അയ്യങ്കാളി ട്രോഫി വള്ളംകളിയും കന്നേറ്റി കായലിൽ നടന്നു. 

 ഇതും കാണുക 
 കട്ടക കായൽ
 കൊട്ടക്കായൽ
 വട്ടക്കായൽ
 അഷ്ടമുടിക്കായൽ
 പരവൂർ കായൽ
 കേരളത്തിലെ കായലുകൾ

 അവലംബം 

വർഗ്ഗം:കൊല്ലം ജില്ലയിലെ കായലുകൾ